Asegzawal-a yebḍa ɣef sin. Amur amezwaru yebda seg usebter 9 almi d asebter 70, deg-s 92 wawalen imiḍranen yerzan aslaḍ n tsekla ; ttawasettfen ilmend n umseḍfer n ugemmay ttwasfehmen-d s teqbaylit. Yal awal tabadut-is d yimedyaten-is. Amur wis sin seg usebter 73 almi d asebter 112, n timerna, d tazrewt taseknawalt d tesnawalt n wawalen-a ( ansi i dekkan d wamek i d-ttwasnulfan ). Seg usebter 115 ɣer 118 ( amatar n wawalen tafransist / tamaziɣt ) asismel deg-s ilmend n umseḍfer n ugemmay n tefransist. Seg 121 ɣer 125 yefkad agdazal n yirman n wammud s tefransist, asettef da ilmend n umseḍfer n ugemmay n tmaziɣt, Irman ttwasetfen deg-s ilmend n umseḍfer n ugemmay. Seg 127 ɣer 131 d tiɣbula, ɣer taggara yefka-d agbur.